Draslík a horčík pri užívaní liekov Tezeo 80 a Indapamid
Dobrý deň, chcem sa opýtať či môžem úživať draslík a horčík ak beriem lieky na tlak Tezeo 80, a Indapamid?
Ďakujem za skorú odpoveď
Dobrý deň,
ďakujeme za Vašu otázku.
Doposiaľ nebol pozorovaný vplyv magnézia na prebiehajúcu liečbu liekmi Tezeo, Indapamid. Jeho podávanie je pri vysokom krvnom tlaku prínosné, keďže pomáha normalizovať napätie cievnej steny, čo sa prejavuje zlepšením hodnôt krvného tlaku.
Súbežné použitie liekov Tezeo a Indapamid môže viesť k zvýšeniu sérového draslíka. Z toho dôvodu samovoľné dopĺňanie draslíka bez predošlého odporúčania lekárom nie je vhodné.
Prajem pekný zvyšok dňa.
S pozdravom
PharmDr. Veronika Kiabová